**Ministru kabineta noteikumu projekta „Grozījumi Ministru kabineta 2011. gada 22. novembra noteikumos Nr. 899 "Noteikumi par lopbarības augu sēklu maisījumiem, kas paredzēti dabiskās vides saglabāšanai"” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sēklu un šķirņu aprites likuma 2. panta 1. punkta "i" apakšpunkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2011. gada 22. novembra noteikumi Nr. 899 "Noteikumi par lopbarības augu sēklu maisījumiem, kas paredzēti dabiskās vides saglabāšanai" (turpmāk – noteikumi Nr.899). Izpildot ar Ministru kabineta 2017. gada 15. marta rīkojumu Nr.125 „Par Uzņēmējdarbības vides pilnveidošanas pasākumu plānu” apstiprinātā plāna 3. nodaļā iekļauto 3.11.9. uzdevumu, ir jāievieš Brīvas pakalpojumu sniegšanas likumā paredzētais klusēšanas un piekrišanas princips, lai varētu uzskatīt, ka personai, kura iegūst, sagatavo un tirgo lopbarības augu sēklu maisījumus, kas paredzēti dabiskās vides saglabāšanai, Valsts augu aizsardzības dienestā (turpmāk – dienests) ir izskatīta atļaujas piešķiršana, pieņemts pozitīvs lēmums un ir piešķirta atļauja nodarboties ar lopbarības augu sēklu maisījumu tirdzniecību, arī tad, ja attiecīgā persona noteiktajā termiņā nav saņēmusi minētās iestādes atbildi. Pašlaik dienestam ir jāsūta lēmums par to, ka atļauja ir izsniegta. Lai atvieglotu uzņēmēju un dienesta sadarbību, ir nepieciešams ieviest klusēšanas un piekrišanas principu. Turklāt tā tiks ietaupīti dienesta resursi, jo atļaujas papīra vai elektroniskā formā būs jāizsniedz tikai pēc personas pieprasījuma.Brīvas pakalpojumu sniegšanas likuma 14. panta sestajā daļā noteikts, ka par atļaujas izsniegšanu atbildīgā iestāde ir tiesīga piemērot noklusējumu, ja tā piemērošana nav pretrunā ar sabiedrības interesēm un ir noteikta konkrēto pakalpojumu vai pakalpojumu jomu reglamentējošā normatīvajā aktā. Uzskatāms, ka atļauja ir izsniegta ar noklusējumu, ja normatīvajā aktā noteiktajā termiņā atbildīgā iestāde nepieņem un nepaziņo savu lēmumu par atļaujas piešķiršanu vai atteikumu to piešķirt. Vienlaikus Brīvas pakalpojumu sniegšanas likuma 14. panta septītajā daļā noteikts, ka, piemērojot konkrēto pakalpojumu vai pakalpojumu jomu reglamentējošā normatīvajā aktā noteikto noklusējumu, par atļaujas izsniegšanu atbildīgā iestāde ne vēlāk kā 10 darba dienu laikā pēc atļaujas izsniegšanai nepieciešamās informācijas (dokumentācijas) saņemšanas, ja normatīvajā aktā nav noteikts cits termiņš, nodrošina, ka atļaujas pieteikuma iesniedzējs ir informēts par: 1) termiņu, kādā tiks pieņemts lēmums par atļaujas piešķiršanu vai atteikumu to piešķirt; 2) tiesiskās aizsardzības līdzekļiem lēmuma pārsūdzēšanai; 3) tiesībām uzsākt pakalpojumu sniegšanu, ja konkrēto pakalpojumu vai pakalpojumu jomu reglamentējošā normatīvajā aktā noteiktajā termiņā atbildīgā iestāde nepieņem un nepaziņo savu lēmumu par atļaujas piešķiršanu vai atteikumu to piešķirt.Ministru kabineta noteikumu projekts “Grozījumi Ministru kabineta 2011. gada 22. novembra noteikumos Nr. 899 "Noteikumi par lopbarības augu sēklu maisījumiem, kas paredzēti dabiskās vides saglabāšanai"” (turpmāk – noteikumu projekts) paredz:1. precizēt atļaujas izsniegšanas kārtību tādu sēklu maisījumu tirdzniecībai, kas paredzēti dabiskās vides saglabāšanai, ieviešot klusēšanas un piekrišanas principu;
2. dienestam izsniegt atļauju papīra vai elektroniskā formā tikai pēc personas pieprasījuma.

Noteikumu projekts minēto problēmu atrisinās pilnībā. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz personām, kuras iegūst, sagatavo un tirgo lopbarības augu sēklu maisījumus, kas paredzēti dabiskās vides saglabāšanai. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neuzliek administratīvo slogu personām, kuras iegūst, sagatavo un tirgo lopbarības augu sēklu maisījumus, kas paredzēti dabiskās vides saglabāšanai, jo neparedz papildu informācijas sniegšanas vai uzglabāšanas pienākumus.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas** **aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts ir tehniska rakstura, un ar to tiek ieviests Brīvās pakalpojumu sniegšanas likumā paredzētais klusēšanas un piekrišanas princips, tāpēc to nav nepieciešams saskaņot ar Lauksaimnieku organizāciju sadarbības padomi un Zemnieku saeimu, jo projekts attiecas uz Ministru kabineta kompetences jomu. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Laizāne 67027360

laura.laizane@zm.gov.lv